Θουριγγία

Η Θουριγγία (γερμανικά: Freistaat Thüringen‎‎) είναι ομόσπονδο κρατίδιο της Γερμανίας. Η έκτασή της είναι 16.172,14 τετρ. χλμ., έχει 2,14 εκατομμύρια κατοίκους και πρωτεύουσά της είναι η Ερφούρτη. Σημαντικά αξιοθέατα στο κρατίδιο είναι ο Πύργος του Βάρτμπουργκ και οι ιστορικές πόλεις Ιένα και Βαϊμάρη. Γεωγραφία Από τα βορειοδυτικά και με τη φορά των δεικτών του ρολογιού η Θουριγγία συνορεύει με τα γερμανικά κρατίδια Κάτω Σαξονία, Σαξονία-Άνχαλτ, Σαξονία, Βαυαρία και Έσση. Η κορυφογραμμή των δυτικών βουνών Χαρτς χωρίζουν τη Θουριγγία από την Κάτω Σαξονία, ενώ τα ανατολικά όρη Χαρτς από τη Σαξονία-Άνχαλτ στα βορειοανατολικά. Προς τα νότια και τα νοτιοδυτικά ο Θουριγγικός Δρυμός διαχωρίζει την αρχαία περιοχή Φραγκονία (σήμερα το βόρειο μέρος της Βαυαρίας) από τις πεδιάδες της Θουριγγίας. Τα κεντρικά βουνά Χαρτς εκτείνονται προς τον νότο κατά μήκος της δυτικής πλευράς ως τη βορειοδυτική άκρη του Θουριγγικού Δρυμού, κάτι που καθιστά τη Θουριγγία μία σχεδόν πεδινή λεκάνη που περιβάλλεται από δυσκολοδιάβατα (κατά την αρχαιότητα) βουνά. Στα δυτικά απλώνεται η λεκάνη απορροής του Ρήνου. Το κύριο γεωγραφικό χαρακτηριστικό της Θουριγγίας είναι ο Θουριγγικός Δρυμός, μία οροσειρά που διαχωρίζεται από τον ποταμό Βέρρα από τα ηφαιστειογενή όρη του Ρήνου. Η ανατολική Θουριγγία είναι ουσιαστικά μία μεγάλη πεδιάδα, που τη διαρρέει ο ποταμός Ζάαλε από νότο προς βορρά. Στη Θουριγγία βρίσκεται το γεωγραφικό κέντρο της Γερμανίας, κοντά στον δήμο Νιντερντόρλα. Διοικητική διαίρεση Η Θουριγγία υποδιαιρείται σε 17 διαμερίσματα (Landkreise): Αλτενμπούργκερ Λαντ Άιχσφελντ Γκότα Γκράιτς Χιλντμπουργκχάουζεν Ίλμ-Κράις Κιφχόιζερκραϊς Νορντχάουζεν Ζάαλε-Χόλτσλαντ Ζάαλε-Όρλα Ζάαλφελντ-Ρούντολστατ Σμαλκάλντεν-Μάινινγκεν Ζέμερντα Ζόννεμπεργκ Ούνστρουτ-Χάινιχ Βαρτμπουργκκράις Βαϊμάρερ Λαντ Επιπλέον υπάρχουν 6 αστικά διαμερίσματα: Ερφούρτη Άϊζεναχ Γκέρα Ιένα Ζουλ Βαϊμάρη Το καθένα από αστικά διαμερίσματα περιλαμβάνει μία πόλη με το ίδιο όνομα. Κυβέρνηση Εκλογές Παραπομπές Εξωτερικοί σύνδεσμοι Επίσημη ιστοσελίδα Χάρτες της Θουριγγίας Θουριγγία στο Curlie